[{"text_idx": "#000001", "text": "The Home of Welsh Football"}, {"text_idx": "#000003", "text": "Online Courses, eLearning & Refereeing"}, {"text_idx": "#000006", "text": "Creu cenedl be\u0302l-droed flaenllaw yw gweledigaeth CBDC, lle mae\u2019r ge\u0302m yn gynhwysol, yn hygyrch ac yn llwyddiannus \u2013 o be\u0302l-droed yn y parc i lwyfan y byd \u2013 Cymru leol, fyd-eang."}, {"text_idx": "#000007", "text": "Mae Ti\u0302m Cenedlaethol y Dynion wedi gosod Cymru ar y llwyfan byd-eang hwnnw drwy gymhwyso ar gyfer Cwpan y Byd FIFA 2022 yn Qatar. Mae\u2019n hanfodol bwysig bod y llwyddiant yma\u2019n cael ei deimlo ar lefel leol, ac mae Cymdeithas Be\u0302l-droed Cymru\u2019n hynod falch o gyhoeddi y bydd yr holl elw a ragwelir o wobr ariannol FIFA \u2013 \u00a34 miliwn \u2013 yn cael ei fuddsoddi\u2019n uniongyrchol mewn cyfleusterau llawr gwlad ledled Cymru fel canlyniad uniongyrchol i gymhwyso ar gyfer Cwpan y Byd."}, {"text_idx": "#000008", "text": "Wrth gyhoeddi\u2019r cyllid newydd yma, meddai Prif Weithredwr CBDC, Noel Mooney: \u201cWrth i ni anelu at greu cenedl be\u0302l-droed flaenllaw, mae\u2019n hanfodol bwysig bod CBDC a\u2019i phartneriaid cyllido yn camu i\u2019r adwy ac yn manteisio\u2019n llawn ar y cyfle mae cymhwyso ar gyfer Cwpan y Byd yn ei gynnig i ni. Mae cyfleusterau pe\u0302l-droed llawr gwlad ledled Cymru yn arbennig o wael, a\u2019n prif amcan strategol yw taclo hyn nawr."}, {"text_idx": "#000009", "text": "\u201cRydyn ni eisiau adeiladu clybiau llawr gwlad ledled Cymru sy\u2019n gweithredu fel gofodau llesiant i\u2019r gymuned, a gyrru mudiad pe\u0302l-droed Cymru yn ei flaen drwy iechyd, diwylliant, cerddoriaeth, iaith, cynaliadwyedd, cydraddoldeb, amrywiaeth a chynhwysiant. Allwn ni ddim gwneud hyn heb gymorth sylweddol gan Lywodraeth Cymru, Awdurdodau Lleol, a\u2019r Adran dros Dechnoleg Ddigidol, Diwylliant, y Cyfryngau a Chwaraeon, ond heddiw rydyn ni\u2019n dangos ein hymrwymiad llwyr i daclo\u2019r problemau cronig yng nghyfleusterau pe\u0302l-droed llawr gwlad Cymru er mwyn galluogi merched a bechgyn i chwarae pe\u0302l-droed mewn amodau addas.\u201d"}, {"text_idx": "#000012", "text": "\u201cMae gwella ein cyfleusterau llawr gwlad yn hanfodol ar gyfer hyn, fel bod modd i be\u0302l-droed a champau eraill barhau i fod yn llwyddiannus yn y dyfodol. Dydyn ni ddim eisiau aros 64 mlynedd arall cyn i Gymru ymddangos yng Nghwpan y Byd eto.\u201d"}, {"text_idx": "#000013", "text": "Ym mis Mai, cyhoeddodd CBDC gam cyntaf rhaglen Cronfa Cyfleusterau Llawr Gwlad, gyda gwaith gwerth \u00a33.2 miliwn yn dechrau ar 47 prosiect ledled y wlad."}, {"text_idx": "#000015", "text": "Dros yr haf ac ar ddechrau\u2019r hydref, bydd CBDC yn cyhoeddi\u2019r rowndiau nesaf o gyllid ar gyfer pe\u0302l-droed llawr gwlad, a bydd yn egluro sut gall sefydliadau wneud cais."}, {"text_idx": "#000020", "text": "We use cookies to help us deliver our services. If you're happy to accept non-essential cookies please click accept, otherwise click reject. To find out more about the cookies we use, view our cookie policy."}]